ddrg/super_eurlex huggingface dataset:
Úradný vestník L 082 , 29/03/2003 S. 0019 - 0019



Nariadenie Komisie (ES) č. 571/2003 z 28. marca 2003, ktorým sa mení a dopĺňa nariadenie (ES) č. 1227/2000, ktorým sa stanovujú podrobné pravidlá na uplatňovanie nariadenia Rady (ES) č. 1493/1999 o spoločnej organizácii trhu s vínom, pokiaľ ide o výrobný potenciál KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 2585/2001 [2], a najmä na jeho článok 80, keďže: (1) s cieľom vyriešiť konkrétny problém, mala by sa časová lehota stanovená v článku 2 ods. 3 nariadenia (ES) č. 1493/1999 pre udelenie výnimky z článku 2 ods. 2 zmeniť a doplniť. Uplatňovanie rôznych ustanovení týkajúcich sa udelenia výnimky uvaľuje vážnu a zložitú administratívnu záťaž, obzvlášť pokiaľ ide o kontroly a sankcie. V záujme dôkladnej správy by sa mal príslušný dátum preto odložiť na 31. júla 2003; (2) nariadenie Komisie (ES) č. 1227/2000 [3], naposledy zmenené a doplnené nariadením (ES) č. 315/2003 [4], by sa malo preto príslušne zmeniť a doplniť; (3) opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Článok 2 ods. 1 písm. a) nariadenia (ES) č. 1227/2000 sa nahrádza týmto: "1a) Konečný termín 31. júl 2002 stanovený v článku 2 ods. 3 nariadenia (ES) č. 1493/1999 sa odkladá na 31. júla 2003." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. marca 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 345, 29.12.2001, s. 10. [3] Ú. v. ES L 143, 16.6.2000, s. 1. [4] Ú. v. EÚ L 46, 20.2.2003, s. 9. --------------------------------------------------
Úradný vestník L 083 , 01/04/2003 S. 0037 - 0038



Nariadenie Komisie (ES) č. 582/2003 z 31. marca 2003, ktorým sa mení a dopĺňa nariadenie (ES) č. 2335/1999 o obchodných normách pre broskyne a nektárinky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 47/2003 [2], najmä na jeho článok 2 ods. 2, keďže: (1) nariadenie Komisie (ES) č. 2335/1999 [3], naposledy zmenené a doplnené nariadením (ES) č. 46/2003 [4], stanovuje požiadavky minimálnej kvality pre broskyne a nektárinky; (2) broskyne a nektárinky musia byť dostatočne vyvinuté a zrelé, aby sa zamedzilo uvedenie výrobkov neuspokojivej kvality na trh; (3) nariadenie (ES) č. 2335/1999 je preto potrebné zmeniť a doplniť; (4) s ohľadom na dátum uvedenia prvých broskýň a nektáriniek spoločenstva na trh, musí toto nariadenie nadobudnúť účinnosť čo najskôr; (5) opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Príloha k nariadeniu (ES) č. 2335/1999 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 31. marca 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 7, 11.1.2003, s. 64. [3] Ú. v. ES L 281, 4.11.1999, s. 11. [4] Ú. v. ES L 7, 11.1.2003, s. 61. -------------------------------------------------- PRÍLOHA V bode A (Minimálne požiadavky) hlavy II (Ustanovenia týkajúce sa kvality) prílohy k nariadeniu (ES) č. 2335/1999, sa vkladá tento pododsek za druhý pododsek: "Musia byť dostatočne vyvinuté zrelé." --------------------------------------------------
Úradný vestník L 082 , 29/03/2003 S. 0012 - 0012



Nariadenie Komisie (ES) č. 568/2003 z 28. marca 2003, ktorým sa opravuje holandská a anglická verzia nariadenia (ES) č. 2603/1999 ustanovujúceho pravidlá prechodu na podporu rozvoja vidieka stanovené nariadením Rady (ES) č. 1257/1999 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa menia, dopĺňajú a rušia určité nariadenia [1], najmä na jeho článok 53 ods. 1, keďže: (1) holandská a anglická verzia nariadenia Komisie (ES) č. 2603/1999 [2], naposledy zmeneného a doplneného nariadením (ES) č. 2055/2001 [3], obsahujú množstvo chýb. Tieto jazykové verzie sa preto musia opraviť; (2) opatrenia stanovené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka, PRIJALA TOTO NARIADENIE: Článok 1 Nariadenie (ES) č. 2603/1999 sa opravuje takto. 1. Vzťahuje sa len na holandskú verziu. 2. Článok 4 ods. 4 sa nahrádza takto: "4. Členské štáty vo svojich plánoch rozvoja vidieka uvedú, kedy uplatňovali odsek 2 alebo odsek 3" Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať odo dňa nadobudnutia účinnosti nariadenia (ES) č. 2603/1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. marca 2003 Za Komisiu Franz Fischler predseda [1] Ú. v. ES L 160, 26.6.1999, s. 80. [2] Ú. v. ES L 316, 10.12.1999, s. 26. [3] Ú. v. ES L 277, 20.10.2001, s. 12. --------------------------------------------------
Úradný vestník L 086 , 03/04/2003 S. 0020 - 0020



Nariadenie Komisie (ES) č. 608/2003 z 2. apríla 2003, ktorým sa mení a dopĺňa nariadenie Rady (ES) č. 2505/96 o obsahu kvóty určitých autonómnych colných kvót spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2505/96 z 20. decembra 1996, ktorým sa otvára a stanovuje správa autonómnych colných kvót spoločenstva na určité poľnohospodárske a priemyselné produkty [1], naposledy zmenené a doplnené nariadením (ES) č. 2287/2002 [2], najmä na jeho článok 6, keďže: (1) Obsah kvóty stanovený v nariadení (ES) č. 2505/96 na určité autonómne colné kvóty spoločenstva je nedostatočný, aby vyhovoval potrebám priemyslu spoločenstva súčasného obdobia kvóty. (2) S cieľom zaistiť nepretržité využívanie týchto kvót by sa mali zvýšiť množstvá s účinnosťou od 1. januára 2003 alebo 1. júla 2002, pričom záleží na dátume, kedy kvóty začali platiť. (3) Nariadenie (ES) č. 2505/96 by sa malo príslušne zmeniť a doplniť. (4) Opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Príloha I k nariadeniu (ES) č. 2505/96 sa týmto mení a dopĺňa takto: 1. Pre obdobie kvóty od 1. januára do 30. júna 2003 sa množstvo colnej kvóty, ktorej poradové číslo je 09.2612 nahrádza 150 tonami. 2. Pre obdobie kvóty od 1. júla 2002 do 30. júna 2003 sa množstvo colnej kvóty, ktorej poradové číslo je 09.2976, nahrádza 900000 jednotkami. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Bude sa uplatňovať od 1. januára 2003, okrem článku 1 ods. 2, ktorý sa bude uplatňovať od 1. júla 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. apríla 2003 Za Komisiu Frederik Bolkestein člen Komisie [1] Ú. v. ES L 345, 31.12.1996, s. 1. [2] Ú. v. EÚ L 348, 21.12.2002, s. 42. --------------------------------------------------
Úradný vestník L 109 , 01/05/2003 S. 0012 - 0012



Nariadenie Komisie (ES) č. 763/2003 z 30. apríla 2003, ktorým sa mení a dopĺňa nariadenie (ES) č. 2768/98 o programe pomoci na súkromné skladovanie olivového oleja KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie č. 136/66/EHS Rady z 22. septembra 1966 o zriadení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 1513/2001 [2], a najmä na jeho tretí pododsek článku 12a, keďže: (1) Článok 5 nariadenia Rady (ES) č. 1638/98 z 20. júla 1998, ktorým sa mení a dopĺňa nariadenie č. 136/66/EHS o zriadení spoločnej organizácie trhu s olejmi a tukmi, v znení nariadenia (ES) č. 1513/2001 [3], stanovuje na základe naposledy menovaného nariadenia zrušenie článku 12a nariadenia č. 136/66/EHS s účinnosťou od 1. novembra 2004 namiesto 1. novembra 2001, ktorým sa umožňuje rozšíriť toto obdobie platnosti niektorých opatrení trhu, vrátane programu pomoci súkromného skladovania. Uvedený článok 12a stanovuje, že v prípade vážneho narušenia trhu v niektorých regiónoch spoločenstva sa povoľuje vykonávanie programu pomoci na súkromné skladovanie olivového oleja. (2) S cieľom umožniť aj naďalej vykonávanie zmlúv týkajúcich sa súkromného skladovania panenského voľného olivového oleja do 31. októbra 2004, článok 1 ods. 2 nariadenia Komisie (ES) č. 2768/98 [4], v znení nariadenia (ES) č. 1081/2001 [5], by sa mal príslušne zmeniť a doplniť. Kvôli právnej istote by sa mali prijať ustanovenia pre toto nariadenie s účinkom od 1. novembra 2001. (3) Tieto opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 V článku 1 ods. 2 nariadenia (ES) č. 2768/98 sa dátum "31. októbra 2001" nahrádza dátumom "31. októbra 2004". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Bude sa uplatňovať od 1. novembra 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. apríla 2003 Za Komisiu Franz Fischler člen Komisie [1] Ú. v. ES 172, 30.9.1966, s. 3025/66. [2] Ú. v. ES L 201, 26.7.2001, s. 4. [3] Ú. v. ES L 210, 28.7.1998, s. 32. [4] Ú. v. ES L 346, 21.12.1998, s. 14. [5] Ú. v. ES L 149, 2.6.2001, s. 17. --------------------------------------------------
Úradný vestník L 120 , 15/05/2003 S. 0013 - 0013



Nariadenie Komisie (ES) č. 830/2003 zo 14. mája 2003, ktorým sa mení a dopĺňa nariadenie (ES) č. 2659/94 o podrobných pravidlách poskytovania pomoci súkromného skladovania syrov Grana Padano, Parmigiano-Reggiano a Provolone KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmeneného a doplneného nariadením Komisie (ES) č. 509/2002 [2], najmä na jeho článok 10, keďže: (1) článok 6 ods. 1 nariadenia Komisie (ES) č. 2659/94 [3] naposledy zmeneného a doplneného nariadením (ES) č. 779/2002 [4] ustanovuje čiastky pomoci súkromného skladovania syrov Grana Padano, Parmigiano-Reggiano a Provolone. Tieto čiastky s ohľadom na vývoj skladovacích nákladov a predbežný odhad trhových cien je potrebné zmeniť a doplniť; (2) Riadiaci výbor pre mlieko a mliečne výrobky nedoručil svoje stanovisko v stanovenom termíne, PRIJALA TOTO NARIADENIE: Článok 1 V článku 6 nariadenia (ES) č. 2659/94 odsek 1 sa nahrádza takto: "1. Čiastka pomoci súkromného skladovania syrov je takáto: a) 20 eur na tonu za fixné náklady; b) 0,25 eura na tonu za deň zmluvného skladovania a náklady na skladovanie; c) čiastka finančných nákladov vyjadrená v eurách za tonu a deň zmluvného skladovania takto: - 0,40 za Grana padano - 0,58 za Parmigiano-Reggiano - 0,32 za Provolone." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej Únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. februára 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 284, 1.11.1994, s. 26. [4] Ú. v. ES L 123, 9.5.2002, s. 31. --------------------------------------------------
Úradný vestník L 120 , 15/05/2003 S. 0012 - 0012



Nariadenie Komisie (ES) č. 829/2003 zo 14. mája 2003, ktorým sa mení dopĺňa nariadenie (ES) č. 225/2003, pokiaľ ide o predĺženie platnosti osvedčení o pôvode pre huby s pôvodom v Číne KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácií trhu s výrobkami z ovocia a zeleniny [1], naposledy zmenené a doplnené nariadením Komisie (ES) č. 453/2002 [2], najmä na jeho článok 15 ods. 1, keďže: (1) Nariadenie Komisie (ES) č. 2125/95 [3], naposledy zmenené a doplnené nariadením (ES) č. 225/2003 [4], otvorilo a stanovilo spravovanie colných kvót na konzervované huby. (2) Článkom 2 nariadenia (ES) č. 225/2003 Komisia rozhodla, že pri uplatňovaní prepustenia konzervovaných húb s pôvodom v Číne do režimu voľný obeh spoločenstva môžu dovozcovia do 31. mája 2003 predložiť osvedčenia o pôvode a duplikáty s pečiatkami a podpismi čínskych úradov uvedených v zozname prílohy k nariadeniu (ES) č. 2125/95, zmenenému a doplnenému nariadením (ES) č. 1286/2002 [5]. (3) Členské štáty informovali Komisiu, že s cieľom zaistiť bezproblémové pokračovanie dovozu je potrebné tento dátum predĺžiť do konca septembra 2003. (4) Nariadenie (ES) č. 225/2003 by sa preto malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre spracované výrobky z ovocia a zeleniny, PRIJALA TOTO NARIADENIE: Článok 1 Článok 2 nariadenia (ES) č. 225/2003 sa nahrádza týmto textom: "Článok 2 Dovozca môže do 30. septembra 2003 predložiť, pri uplatňovaní prepustenia konzervovaných húb s pôvodom v Číne do režimu voľný obeh spoločenstva, osvedčenia o pôvode a duplikáty s pečiatkami a podpismi čínskych úradov uvedených v zozname prílohy k nariadeniu (ES) č. 2125/95, zmenenému a doplnenému nariadením (ES) č. 1286/2002." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. mája 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 212, 7.9.1995, s.16. [4] Ú. v. EÚ L 31, 6.2.2003, s. 10. [5] Ú. v. ES L 179, 9.7.2002, s. 21. --------------------------------------------------
Úradný vestník L 133 , 29/05/2003 S. 0081 - 0081



Nariadenie Komisie (ES) č. 950/2003 z 28. mája 2003, ktorým sa pre hospodársky rok 2003/2004 stanovuje pomoc pre broskyne a hrušky určené na spracovanie podľa nariadenia Rady (ES) č. 2201/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami so spracovaného ovocia a zeleniny [1], naposledy zmenené a doplnené nariadením Komisie (ES) č. 453/2002 [2], a najmä na jeho článok 6 ods. 1, keďže: (1) článok 2 ods. 3 nariadenia Komisie (ES) č. 449/2001 z 2. marca 2001, ktorým sa stanovujú podrobné pravidlá na uplatňovanie nariadenia Rady (ES) č. 2201/96 pokiaľ ide o program pomoci na výrobky so spracovaného ovocia a zeleniny [3], naposledy zmeneného a doplneného nariadením (ES) č. 1426/2002 [4], požaduje od Komisie uverejnenie sadzieb pomoci, ktoré sa majú uplatniť na broskyne a hrušky po kontrole súladu s prahovými hodnotami stanovenými v prílohe III k nariadeniu (ES) č. 2201/96; (2) priemerné množstvo hrušiek spracovaných v súlade s programom pomoci v priebehu posledných troch hospodárskych rokov neprekročilo prahové hodnoty spoločenstva. Sadzba pomoci, ktorá sa použije pre rok 2003/2004 v každom členskom štáte musí byť preto taká, ako je stanovené v článku 4 ods. 2 nariadenia (ES) č. 2201/96; (3) priemerné množstvo hrušiek spracovaných v súlade s programom pomoci v priebehu posledných troch hospodárskych rokov prekročilo prahové hodnoty spoločenstva. Sadzba pomoci, ktorá sa použije pre rok 2003/2004 v členských štátoch, ktoré neprekročili svoje národné prahové hodnoty, musí byť taká, ako je stanovené v článku 4 ods. 2 nariadenia (ES) č. 2201/96. Všetky ostatné členské štáty musia túto sadzbu znížiť podľa jednotlivého prekročenia prahových hodnôt, tak ako je upravené pridelením nespracovaných množstiev podľa tretieho pododseku článku 5 ods. 2 príslušného nariadenia; (4) opatrenia stanovené v tomto nariadení sú v súlade so stanoviskom Riadiaceho výboru pre spracované ovocie a zeleninu, PRIJALA TOTO NARIADENIE: Článok 1 Pre hospodársky rok 2003/2004 je pomoc podľa článku 2 nariadenia (ES) č. 2201/96 nasledujúca: a) hrušky: 47,70 eur/tonu b) hrušky: - 79,07 eur/tonu v Grécku, - 161,70 eur/tonu v Španielsku, - 156,15 eur/tonu vo Francúzsku, - 122,28 eur/tonu v Taliansku, - 161,70 eur/tonu v Holandsku, - 161,70 eur/tonu v Rakúsku, - 161,70 eur/tonu v Portugalsku. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Bude sa uplatňovať pre hospodársky rok 2003/2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. mája 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 64, 6.3.2001, s. 16. [4] Ú. v. ES L 206, 3.8.2002, s. 4. --------------------------------------------------
Úradný vestník L 144 , 12/06/2003 S. 0003 - 0003



Nariadenie Komisie (ES) č. 995/2003 z 11. júna 2003, ktorým sa udeľuje výnimka z nariadenia (ES) č. 43/2003 a ktorým sa mení a dopĺňa toto nariadenie pokiaľ ide o lehotu predloženia žiadostí pre pomoc na dozrievanie likérových vín z ostrova Madeira a vín z Azorských ostrovov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1453/2001 z 28. júna 2001 o zavedení zvláštnych opatrení na určité poľnohospodárske výrobky pre Azorské ostrovy a ostrov Madeira a ktorým sa zrušuje nariadenie (EHS) č. 1600/92 (Poseima) [1], a najmä na jeho článok 34, keďže: (1) Článok 38 ods. 2 nariadenia Komisie (ES) č. 43/2003 z 23. decembra 2002, ktorým sa stanovujú podrobné pravidlá na uplatňovanie nariadení Rady (ES) č. 1452/2001, (ES) č. 1453/2001 a (ES) č. 1454/2001, pokiaľ ide o pomoc pre miestnu produkciu rastlinných produktov v najodľahlejších oblastiach Európskej únie [2], stanovuje, že žiadosti pre pomoc na dozrievanie sa musia predložiť príslušnému úradu v priebehu prvých dvoch mesiacov každého roku. (2) Pre rok 2003 lehota predloženia žiadostí pre pomoc na dozrievanie vín z Azorských ostrovov by sa mala predĺžiť, aby sa umožnilo príslušným orgánom prijať všetky nevyhnutné správne opatrenia pokiaľ ide o riadenie a kontrolu, najmä pre program pomoci na dozrievanie "verdelho" vína stanoveného v článku 31 nariadenia (ES) č. 1453/2001. (3) Kvôli rozumnému riadeniu a s cieľom zosúladenia ustanovení o predložení žiadostí pre pomoc spolu s ustanoveniami článku 54 nariadenia (ES) č. 43/2003 týkajúcich sa žiadostí pre pomoc, pokiaľ ide o oblasti, príslušné orgány členského štátu by taktiež mali stanoviť lehoty predloženia žiadostí pre pomoc na dozrievanie vína. (4) Nariadenie (ES) č. 43/2003 by sa malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Pre rok 2003 sa žiadosti pre pomoc na dozrievanie vín z Azorských ostrovov predložia do 31. júla 2003. Článok 2 Článok 38 ods. 2 nariadenia (ES) č. 43/2003 sa nahrádza týmto: "2. Pomoc pre dozrievanie likérového vína z ostrova Madeira a z Azorských ostrovov sa udelí producentom v tých oblastiach, ktorí predložia žiadosť príslušnému úradu počas lehoty stanovenej príslušným orgánom členského štátu. Lehota bude stanovená tak, aby sa vymedzil dostatočný čas na vykonanie nevyhnutných kontrol na mieste." Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. júna 2003 Za Komisiu Franz Fischler člen Komisie [1] Ú. v. ES L 198, 21.7.2001, s. 26. [2] Ú. v. ES L 7, 11.1.2003, s. 25. --------------------------------------------------
Official Journal L 143 , 11/06/2003 P. 0016 - 0017



NARIADENIE KOMISIE (ES) č. 990/2003 z 10. júna 2003, ktorým sa mení a dopĺňa nariadenie (ES) č. 968/2002, ktoré zvyšuje množstvo jačmeňa intervenčnej agentúry Spojeného kráľovstva, na vývoz ktorého sa vypísala stála výzva na predkladanie ponúk KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami[1], naposledy zmenené a doplnené nariadením (ES) č. 1666/2000[2], a najmä na jeho článok 5, keďže: (1) Nariadenie Komisie (EHS) č. 2131/93[3], naposledy zmenené a doplnené nariadením (ES) č. 1630/2000[4], stanovuje postupy a podmienky pre použitie obilnín intervenčných agentúr. (2) Nariadením Komisie (EHS) č. 968/2002[5], naposledy zmeneným a doplneným nariadením (ES) č. 937/2003[6], sa vypísala stálu výzvu na predkladanie ponúk na vývoz 88 011 ton jačmeňa intervenčnej agentúry Spojeného kráľovstva. (3) Spojené kráľovstvo informovalo Komisiu o zámere jej intervenčnej agentúry zvýšiť o 34 501 ton množstvo, na vývoz ktorého sa vypísala stála výzva na predloženie ponúk; z pohľadu trhovej situácie by sa malo žiadosti Spojeného kráľovstva vyhovieť. (4) Kvôli tomuto vypísanému zvýšenému množstvu je nevyhnutné bezodkladne zmeniť zoznam regiónov a množstiev na sklade. (5) Nariadenie Komisie (EHS) č. 968/2002 by sa preto malo zmeniť a doplniť. (6) Ustanovenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 968/2002 sa týmto mení a dopĺňa takto: 1. Článok 2 sa nahrádza takto: "Článok 2 1. Výzva na predkladanie ponúk sa vzťahuje maximálne na 122 512 ton jačmeňa na vývoz do všetkých tretích krajín výnimkou Bulharska, Kanady, Českej republiky, Cypru, Estónska, Maďarska, Litvy, Lotyšska, Malty, Mexika, Poľska, Rumunska, Slovenskej republiky, Slovinska a Spojených štátov amerických. 2. Regióny, v ktorých sa skladuje 122 512 jačmeňa, sú vedené v prílohe I k tomuto nariadeniu." 2. Príloha I sa nahrádza touto prílohou. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné v celej svojej celistvosti a je priamo uplatniteľné vo všetkých členských štátoch. V Bruseli 10. júna 2003 Za Komisiu Franz FISCHLER člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 181, 31.7.1993, s. 76. [4] Ú. v. ES L 181, 26.7.2000, s. 24. [5] Ú. v. ES L 181, 7.6.2002, s. 15. [6] Ú. v. ES L 181, 29.5.2003, s. 51.